किलो सेरा टुले पश्चिम नेपालमा आतंक मच्चाउँदै गर्दा साँनेसँगको त्यही नै पछिल्लो भेट बन्यो । त्यसपछि बौलायो, हरायो, अल्पियो भनेर धेरैले त्यो जिज्ञासु युवाबारे सोधे । महासमरबाट फर्केपछि उसका वृद्ध बाबा–आमाले सोध–खोज गरे । म आजसम्म नाजवाफ भएपनि विश्वस्त केमा छु भने– एक न एक दिन नयाँरुपको स्पार्टाकस बनेर हाम्रो गाउँमा आउने छ साँने । त्यसबेला मेरो पालो प्रश्नकर्ताको हुनेछ, जवाफ दिने पालो उसको । सबैको हिसाव किताव गर्ने छ, साँनेले । हिजै राति सपनीमा आएको थियो । भन्दै थियो– प्रलयको दिन अझै आएका छैनन्, सपना तुहिएका छैनन्, भोक सकिएको छैन् । जाग्… केशर जाग्… अरु हुन सकिनस् भने पनि आफनै वचन कायम गर् । कम्तीमा पनि हिजोका कुरा जस्तो त गर्… । अरु बन्न सक्दैनस् भने पनि आर्दशवादी बुर्जुवा जस्तो त बन् ।’
